**Օլգա Տիմոֆեևա** (ռուս.՝ О́льга Ви́кторовна Тимофе́ева, օգոստոսի 19, 1977(1977-08-19), Ստավրոպոլ, ՌԽՖՍՀ, ԽՍՀՄ), ռուս քաղաքական գործիչ, լրագրող։ 2017 թվականի հոկտեմբերի 9-ից Ռուսաստանի Դաշնության Դաշնային ժողովի Պետական դումայի նախագահի տեղակալ։

Պետական դումայի VI և VII գումարման պատգամավոր։ «Համառուսական ժողովրդական ճակատ» հասարակական շարժման կենտրոնական շտաբի անդամ։

2016 թվականի հոկտեմբերի 5-ից մինչև 2017 թվականի հոկտեմբերի 9-ը Ռուսաստանի Դաշնության Դաշնային ժողովի Պետական Դումայի բնապահպանության և շրջակա միջավայրի պահպանության կոմիտեի նախագահ։ 2008 թվականի հոկտեմբերի 12-ից մինչև 2012 թվականի մայիսի 22-ը եղել է Դումայի պատգամավոր Ստավրոպոլից։

Կենսագրություն
--------------

### Կրթություն

* 1999 թվականին ավարտել է Ստավրոպոլի պետական համալսարանը իրավաբանի մասնագիտությամբ։
* 2000 թվականին ավարտել է Ստավրապոլի պետական գյուղատնտեսական ակադեմիայի «Ֆինանսներ և վարկ» ֆակուլըտետը։
* 2004 թվականին ավարտել է Մոսկվայի ավիացիոն ինստիտուտում (պետական տեխնիկական համալսարան) կառավարման կադրերի նախագահական ծրագրի մասնագիտական վերապատրաստման ֆակուլտետ, մենեջմենթի մասնագիտություն։

### Լրագրողական գործունեություն

1996 թվականից աշխատել է Ստավրոպոլի ATV հեռուստաալիքում, ապա աշխատել է «РЕН ТВ-Ставрополь»-ում (հեռուստաալիքը փակվել է 2015 թվականի նոյեմբերի 1-ին։

18 տարեկանից անցել է մասնագիտական բոլոր փուլերը՝ հեռուստալրագրող, խմբագիր, պրոդյուսեր, նախագծի հաղորդավար։ Լրացուցիչ մասնագիտական կրթություն է ստացել «Ինտերնյուզ » լրագրողական դպրոցում։

Եղել է «Ժամանակն է խոսում» նախագծի հեղինակը և վարողը։ Ունի ավելի քան 15 տարվա ստաժ։

2007 թվականից Օլգա Տիմոֆեևան դարձել է «ՏԷՖԻ-ռեգիոն» հեռուստատեսային մրցույթի դափնեկիր «Լավագույն ինտերվուեր» անվանակարգում։ Ռուսաստանի լրագրողների միության անդամ։

2010 թվականից ռուսական հեռուստատեսության ակադեմիայի անդամ է։

### Ստավրոպոլի քաղաքային դումայի պատգամավոր

2008 թվականին հաղթել է Ստավրոպոլի քաղաքային դումայի պատգամավորների ընտրություններում, գլխավորել է տեղեկատվական քաղաքականության, հասարակական և վետերանների կազմակերպությունների հետ փոխգործակցության կոմիտեն։ 2011 թվականի մարտին երկրորդ անգամ հաստատեց պատգամավորի լիազորությունները՝ հաղթանակ տանելով 6-րդ գումարման Ստավրոպոլի քաղաքային դումայի ընտրություններում։

### Պետական դումայի պատգամավոր

2012 թվականի մայիսի 22-ից Ռուսաստանի Դաշնության 6-րդ գումարման Պետական դումայի պատգամավոր է, ՌԴ Պետական դումայի տեղեկատվական քաղաքականության, տեղեկատվական տեխնոլոգիաների և կապի կոմիտեի անդամ։

2013-2018 թվականներին՝ Համառուսական ժողովրդական ճակատի կենտրոնական շտաբի համանախագահ։

2013 թվականին պարգևատրվել է «Ստավրապոլ քաղաքին մատուցած ծառայությունների համար» մեդալով։

2014 թվականին շնորհվել է «Ստավրոպոլի քաղաքի պատվավոր քաղաքացի» կոչումը։

2016 թվականին պարգևատրվել է «Հայրենիքին մատուցած ծառայությունների համար» 2-րդ աստիճանի շքանշանով։

Դմիտրի Խառատյանի հետ միասին 2015 թվականի մարտի 18-ին համերգ է ունեցել Կարմիր հրապարակում։

2016 թվականին Միասնական Ռուսաստանի նախնական քվեարկության արդյունքում կուսակցական ցուցակի տարածաշրջանային մասում զբաղեցրել է 1-ին տեղը (68,23 %-ով)։

2016 թվականի սեպտեմբերի 18-ին վերընտրվել է Ռուսաստանի 7-րդ գումարման Պետական դումայի պատգամավոր, Պետական Դումայի բնապահպանության և շրջակա միջավայրի պահպանության կոմիտեի նախագահ։

Պարգևատրվել է «Ռուսաստանի գիտության և տնտեսության զարգացման գործում ունեցած վաստակի համար» հատուկ մրցանակով (2017)։

2017 թվականի հոկտեմբերի 9-ից ՌԴ Պետդումայի փոխխոսնակն է։

2018 թվականի հուլիսի 19-ին Տիմոֆեևան որպես «Միասնական Ռուսաստան» խմբակցության անդամ քվեարկել է կենսաթոշակների բարեփոխումների օգտին։

2018 թվականի դեկտեմբերի 11-ին պարգևատրվել է «Պատվո նշան» շքանշանով։

2018 թվականի դեկտեմբերի 20-ին պարգևատրվել է «Սկտիվ օրինաստեղծ աշխատանքի համար» Ռուսաստանի Դաշնության կառավարության պատվոգրով։ Պարգևը Ռուսաստանի Դաշնության կառավարության նախագահ Դմիտրի Մեդվեդևը հանձնել է ՌԴ Պետդումայի նիստերի դահլիճում։

Օրինաստեղծ գործունեություն
--------------------------

2012 թվականից մինչև 2019 թվականը Պետական Դումայի VI և VII գումարումների պատգամավորի լիազորությունների կատարման ընթացքում համահեղինակ է դարձել 41 օրենսդրական նախաձեռնության և դաշնային օրենքների նախագծերի ուղղման։

Քննադատություն
--------------

2017 թվականին Օլգա Տիմոֆեևան դեմ է արտահայտվել անտուն շների էվթանազիային և աջակցել այդ կենդանիների վերատնօրինական Ստերիլիզացման նորարարական ծրագրին, իսկ նրա հակառակորդներին անվանել է «մարդիկ, որոնք խաղում են հույզերի վրա»։ Տիմոֆեևայի դիրքորոշումը դատապարտել է իրավական պաշտպանության կենտրոնից կենդանիների պաշտպաններին, որոնք նրան մեղադրել են իրավական անգրագիտության մեջ։

Ծանոթագրություններ
------------------

1. ↑  Вице-спикер Ольга Тимофеева
2. ↑  Тимофеева Ольга Викторовна // Государственная Дума
3. 1 2  "Тимофеева Ольга Викторовна" (in ռուսերեն). Общероссийский народный фронт. Արխիվացված է the original 2018 թ․ դեկտեմբերի 22-ին. Retrieved 2019 թ․ հոկտեմբերի 17.
4. ↑  "Тимофеева Ольга Викторовна". *Биографии*. Фонд «Академия Российского телевидения». Արխիվացված է the original 2016 թ․ նոյեմբերի 16-ին. Retrieved 2016 թ․ նոյեմբերի 15.
5. ↑  Единая Россия. "В фракции «Единая Россия» в Госдуме появились три новых депутата". *Биографии*. Retrieved 2012 թ․ մայիսի 17.
6. ↑  "Президент Народного фронта: Путин в День России возглавил ОНФ" (HTML) (in ռուսերեն). ՌԻԱ Նովոստի. 2013 թ․ հունիսի 12. Արխիվացված from the original on 2013 թ․ հունիսի 18. Retrieved 2013 թ․ հունիսի 18.
7. ↑  Указ Президента Российской Федерации от 15 февраля 2016 N 59 «О награждении государственными наградами Российской Федерации»
8. ↑  "Тимофеева Ольга Викторовна Предварительное голосование Единой России (2016)". Արխիվացված է the original 2016 թ․ սեպտեմբերի 30-ին. Retrieved 2020 թ․ մարտի 7.
9. ↑  Тимофеева Ольга Викторовна Государственная Дума 7 созыва
10. ↑  "Лауреаты конкурса премии "EcoWorld" 2017 г." raen.info. Արխիվացված է the original 2018 թ․ հուլիսի 21-ին.
11. ↑  "Поименный список депутатов Госдумы, одобривших пенсионную реформу". Արխիվացված է the original 2019 թ․ ապրիլի 7-ին. Retrieved 2019 թ․ հոկտեմբերի 20.
12. ↑  "Ольгу Тимофееву наградил Орденом Почёта Президент" (in ռուսերեն). Своё ТВ. 2018 թ․ դեկտեմբերի 11. Արխիվացված է the original 2018 թ․ դեկտեմբերի 14-ին. Retrieved 2018 թ․ դեկտեմբերի 12.
13. ↑  Дмитрий Медведев наградил депутата от Ставрополья Ольгу Тимофееву за законотворчество
14. ↑  "Официальный сайт Государственной Думы Федерального Собрания Российской Федерации". old.duma.gov.ru. Արխիվացված է the original 2021 թ․ մայիսի 2-ին. Retrieved 2019 թ․ նոյեմբերի 4.
15. ↑  Ольга Тимофеева: Мы написали закон не для них

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Declarator.org |

 |